Irene Jerotich Kosgei

**Irene Jerotich Kosgei**[nb] (o tshotswe ka kgwedi ya  Lwetse e le bboferabobedi (8) ka ngwaga wa  1974) ke motabogi wa sekgala se seleele wa kwa Kenya yo o ithutetseng marathone. Phenyo ya gagwe ya ntlha mo sekgaleng seo e ne ya tla kwa Nairobi Marathon ka ngwaga wa 2006 mme a fenya kgaisano eo gape ka ngwaga wa 2010 ka rekoto ya sekgala sa 2:28:47. O ne a nna mosadi wa ntlha wa kwa Kenya go fenya sekgele sa Commonwealth marathon kwa Metshamekong ya Commonwealth ya ngwaga wa 2010 kwa New Delhi.

Gareng ga diphitlhelelo tse dingwe tsa gagwe mo tseleng, o fentse ka ngwaga wa 2005 Baringo 15K, Tiberias Marathon ka ngwaga wa 2010 mme gape o feditse mo maemong a boraro kwa Ottawa Marathon le Reims Marathon. O fentse Singapore Marathon gararo

## Tiro
O ne a le wa boraro kwa Grand 25 Berlin ka kgwedi ya Motsheganong ka ngwaga wa 2004 (a taboga ka nako ya 1:29:23) mme a fenya halofo ya marathone kwa Würzburg mo bekeng e e latelang.O ne a tsaya maemo a boraro kwa Singelloop Breda ka Diphalane,  mme a tswelela go gaisana mo go nngwe ya dikgaisano tsa gagwe tsa ntlha tsa marathone, Reims Marathon, kwa a neng a le wa boraro ka nako ya 2:40:25.  O ne a taboga mo Baringo 15K kwa Kenya kwa tshimologong ya ngwaga wa 2005 mme a fenya lobelo ka 52:49.O ne a le wa bone kwa Berlin Half Marathon ka Moranang, a latlhegelwa ke podium go tswa mo nageng ya gaabo Beatrice Omwanza.Jerotich o tsenela Nairobi Marathon lekgetlo la ntlha ka ngwaga wa 2005 mme a fetsa e le mofenyi wa bobedi ka nako e e botoka ya 2:37:52 morago ga Caroline Cheptanui Kilel.

Merabe ya gagwe e mebedi e megolo ya ngwaga wa 2006 e ne e le Portugal Half Marathon kwa Lisbon ka Lwetse, koo a tsereng maemo a boraro, le leeto la go boela morago kwa Nairobi Marathon ka Diphalane. Kwa Nairobi o ne a fenya lebelo la gagwe la ntlha la marathone, a fenya motabogi wa kwa China Zhang Xin mme a rekota rekoto ya botshelo jotlhe ya 2:32:39. Mo ngwageng o o latelang o ne a tsaya karolo mo kgaisanong ya gagwe ya ntlha ya maemo a a kwa godimo, e leng Paris Marathon. O ne a tokafatsa rekoto ya gagwe go nna 2:31:12 mo kgaisanong, e e neng e lekane gore a nne mo maemong a botlhano jaaka mosadi yo mogolo go feta botlhe mo kgaisanong ya kwa Kenya mo ngwageng oo. O ne a tsenela Reims Marathon gape mme o ne a le kwa ntle ga seemo sa gagwe se se kwa godimo mme a fetsa ka nako e e bonya ya 2:37:15 a le mo maemong a borataro.

O ne a leka go busetsa sereto sa gagwe sa kwa Nairobi ka ngwaga wa 2008, mme o ne a fenngwa ke Emma Muthoni. Jerotich o ne a fiwa maemo a boraro kwa morago ga Jepkosgei Sawe, mme go se tshwanelege ga Sawe ka go tsaya tsela e khutshwane go ne go raya gore o ne a tlhatlosediwa mo maemong a bobedi. Ka ngwaga wa 2009 Jerotich o ne a bona podium mo marathong otlhe a gagwe: o ne a taboga pele kwa Tiberias Marathon, e a neng a e fenya ka 2:39:07,mme morago kwa Ottawa Marathon ka kgwedi ya Motsheganong kwa a neng a nna mosadi wa boraro go fetsa.O ne a tsenela Nairobi Marathon gape mme a dira bontle jwa gagwe mo kgaisanong eo ka rekoto ya lebelo le nako ya gagwe e e gaisang ya 2:28:47. Se se ne sa dira gore a nne moatlelete wa ntlha go fenya lobelo ka makgetlo a mabedi mme o ne a fenya lobelo mo e ka nnang metsotso e le mebedi pele ga Alice Chelangat yo o neng a le mo maemong a bobedi.

Jerotich o ne a tswelela ka tiro ya gagwe go fitlha ka ngwaga wa 2010, a simolola ka nako e e siameng ya halofo ya marathone ya 1:11:17 kwa City-Pier-City Loop, e e neng ya mo tlisetsa maemo a bobedi morago ga Pauline Wangui. O ne a tlhophiwa go emela Kenya mo marathong a ngwaga wa  2010 Commonwealth Games kwa New Delhi. O ne a wa fa gare ga lobelo mme a wela mo lefelong le go neng go nowa mo go lone fa a sena go thulana le motabogi yo mongwe mme o ne a tshwanelwa ke go tswelela ka lobelo ka lengole le le neng le dutla madi. Boitshoko jwa gagwe bo ne jwa duelwa fa a ne a kgaogana le moeteledipele wa kgaisano Irene Mogake mo dikgatong tsa bofelo tsa kgaisano go nna mosadi wa ntlha wa kwa Kenya go tsaya sereto sa Commonwealth marathon. Fa a sena go fenya Commonwealth, o ne a taboga mo Baringo 15K, mme a kgona fela go nna wa botlhano mo lekgetlhong leno.  O ne a boela kwa godimo ga podium ka phenyo kwa Singapore Marathon ka kgwedi ya Sedimonthole. 

O ne a tlhophiwa mo setlhopheng sa marathone sa Kenya kwa ngwaga wa 2011 World Championships in Athletics mme a tla a le lesome le boraro ka nako ya diura tse 2:31:29. O ne a gaisana ka dikilometara di le lesome ka October kwa Great South Run mme a nna wa boraro mo podiamong. Fa a boela kwa Singapore, Jerotich o ne a fenya marathone ka lekgetlo la bobedi ka go latelana mo lobelong lono. O ne a fenya Milan Marathon ka kgwedi Moranang ka ngwaga wa 2012, a fenya Emma Quaglia mo dikilometareng tsa bofelo. O ne a taboga 10K ka nako ya 32:47 metsotso kwa Great Manchester Run mme a fenya la boraro kwa Singapore mo ngwageng oo.

## Dintlha
Leina la gagwe gape le ka kwalwa jaaka Irene Cherotich mme o kile a gaisana ka leina leo mo makgetlong mangwe.

## Metswedi